Íbúðirnar við Suðurlandsbraut eru 74 talsins . Lífsverk Lífeyrissjóðurinn Lífsverk og Íbúðir eldri borgara í Mörk ehf. , hafa undirritað samkomulag um langtíma fjármögnun á íbúðum eldri borgara við Suðurlandsbraut 68 – 70 . Fram kemur í tilkynningu frá Lífsverki að í samkomulaginu felist að sjóðfélagar Lífsverks njói „ ákveðins forgangs við úthlutun á íbúðunum . “ Lífsverk sé þannig fyrsti lífeyrissjóðurinn sem tryggir sjóðsfélögum sínum forgang að íbúðum fyrir eldri borgara . Íbúðirnar við Suðurlandsbraut eru 74 talsins og samkvæmt samkomulaginu munu sjóðsfélagar Lífsverks fá forgang að 20 íbúðum . Haft er eftir Jóni L. Árnasyni , framkvæmdastjóra Lífsverks , segir að um vatnaskil sé að ræða í sögu íslenskra lífeyrissjóða . „ Við höfum leitað leiða til að koma til móts við sjóðsfélaga okkar sem vilja öryggi á efri árum og þegar leitað var til okkar eftir fjármögnun að verkefninu , sáum við strax tækifæri í þessu og gengum til samninga á þessum forsendum og brjótum þannig blað í sögu lífeyrissjóða , “ segir Jón . Sigurður Harðarson hjá Centra ráðgjöf , Gísli Páll Pálsson , framkvæmdastjóri Íbúða eldri borgara í Mörk ehf. , Jón L. Árnason , framkvæmdastjóri Lífsverks og Júlíus Rafnsson , stjórnarformaður Íbúða eldri borgara í Mörk ehf . Lífsverk Framkvæmdastjóri Íbúða eldri borgara í Mörk ehf. , Gísli Páll Pálsson , segist í tilkynningunni telja að þessi fjármögnunarleið verði fyrirferðameiri í framtíðinni . „ Lífsverk fær með þessum samningi forgang að 10 íbúðum sem losna , því næst koma þeir sem eru á almennum biðlistum og þá fær Lífsverk aftur forgang að næstu 10 íbúðum . Að fá Lífsverk að borðinu sem fjármögnunaraðila er góður kostur og ég tel að lífeyrissjóðir muni í æ ríkari mæli snúa sér að slíkum verkefnum , “ segir Gísli . „ Úr íbúðunum er innangengt í hjúkrunarheimilið Mörk þar sem hægt er kaupa heitan mat í hádeginu , fara til sjúkraþjálfara , öldrunarlæknis , í hárgreiðslu og fótsnyrtingu . Þá verður opnuð sundlaug og líkamsrækt í vetrarbyrjun í tengslum við íbúðirnar , “ segir Gísli Páll . Lífsverk var stofnaður árið 1954 og er opinn lífeyrissjóður fyrir háskólamenntaða .